L'Ajuntament de Carcaixent organitza un taller per valorar els elements saludables del municipi
05 de Noviembre de 2019

Carcaixent

Carcaixent està dins del circuit de ciutats promotores de la salut a través de Xarxa Salut, a nivell autonòmic, i de la Estrategia de Promoción de la Salud y Prevención del Sistema Nacional de Salud (EPSPSNS), des del 2018. Este fet suposa que el municipi ha d'anar avançant en una serie d'etapes amb uns objectius concrets. El passat mes de juliol es va rebre una subvenció de la FEMP, per tal d'anar avançant en el projecte.

En este moment, Carcaixent està en fase d'anàlisi de la situació de salut i de la identificació d'actius per a la salut. Per tal de completar esta etapa, s'ha organitzat un taller obert a la població general i que tindrà lloc en el C.I.M. el pròxim dia 12 de novembre a les 18:30h en el que, amb les persones que assistisquen s'identifiquen quins elements de la localitat són susceptibles de generar salut.